**Отчет**

**Проект „Зеленият свят на град Гоце Делчев“** - **2 клас**

     **На 11.06.2021 г.  учениците от 2 клас финализираха проекта си „Зеленият свят на град Гоце Делчев “. По-рано  децата бяха разделени на 4 екипа, а след това получиха груповите си задачи, които  отговорно подготвиха.**

**Първи екип –Дървета в Гоце Делчев**

**Втори екип –Храсти в Гоце Делчев**

**Трети екип – Тревисти растения в Гоце Делчев**

**Четвърти екип - цветя, които красят домовете ни**

 **В дните от 1 до 11 юни учениците имаха възможността да получат много допълнителна информация от учителите си за различните групи растения и за различни техни представители в района на град Гоце Делчев .**

**До 10 юни второкласниците работиха по създаването на своя общ продукт – презентация. Учениците заедно с учителите си , обикаляйки улици, паркове и градинки правиха снимки на всеки растителен вид, който ги впечатляваше от съответната група растения, за която отговаряше. За всяко растение, което снимаха черпеха и нова информация чрез приложението Google Lens. Също така търсеха помощ и от озеленителите на градския ни парк .Включиха се и  родители, които обработваха снимките. На 11 юни екипите презентираха своята работа пред съучениците си и учителите на випуска. Децата се справиха много добре.**

**Подготовката за проекта, както и представянето на презентацията бяха една чудесна  възможност те  да научат много за разнообразните растителни видове в града и да усетят красотата и ползата от тях. Осъзнаха, че трябва да пазим това, което имаме. То е нашето богатство.**

**Работата по проектите сплоти децата от трите паралелки 2 клас, а по време на  презентацията стана ясно, че те стават все по- смели в изявата си.**

**Отличната работа по проекта отново мотивира второкласниците, техните родители и  учителите им за  следваща проектна работа, като начин да изявяват  своите най-добри страни.**

**Класни ръководители:**

**Невена Гушкова**

**Антония Григорова**

**Лина Панделиева**